《和李似矩马图歌次韵》
宋代·王之道

画工妙处称毛羽，我欲论功第先兔。
不知心手会天机，象管先先谁比数。
寥寥千载一曹霸，墨妙于今传二怪。
龚生重马轻尺璧，蔑视韩韦复何者。
乐来一顾遇孙阳，奔走侯门日无暇。
一匹腾骧一匹嘶，先生爱骏非爱奇。
有如霓裳第三叠，按图知拍逢王维。
新诗迈绝今老杜，作经未必多马蹄。
先生驰骋金马里，口角雌黄即公是。
欲知早晚定登庸，步武风云起平地。
伟哉骅骝世英物，一日早行三万里。

作者简介：公元一〇九三年至一一六九年字彦猷，庐州濡须人。生于宋哲宗元祐八年，卒于孝宗乾道五年，年七十七岁。善文，明白晓畅，诗亦真朴有致。为人慷慨有气节。宣和六年，（公元一一二四年）与兄之义弟之深同登进士第。对策极言燕云用兵之非，以切直抑制下列。调历阳丞。绍兴和议初成，之道方通判滁州，力陈辱国非便。大忤秦桧意，谪监南雄盐税。坐是沦废者二十年。后累官湖南转运判官，以朝奉大夫致仕。之道著有相山集三十卷，《四库总目》相山词一卷，《文献通考》传于世。